b'\n_START_ARTICLE_\nKatju\xc5\xa1a\n_START_PARAGRAPH_\n82 mm BM-8 in 132\xc2\xa0mm BM-13 (BM - \xd0\x91\xd0\xbe\xd0\xb5\xd0\xb2\xd0\xb0\xd1\x8f \xd0\xbc\xd0\xb0\xd1\x88\xd0\xb8\xd0\xbd\xd0\xb0: Bojevaja ma\xc5\xa1ina; bojno vozilo) Katj\xc3\xba\xc5\xa1a (rusko \xd0\x9a\xd0\xb0\xd1\x82\xd1\x8e\xd1\x88\xd0\xb0) je dru\xc5\xbeina ve\xc4\x8dcevnih raketometov, ki jih je razvila in uporabila Sovjetska zveza med sovjetsko-japonsko vojno, zimsko vojno in drugo svetovno vojno._NEWLINE_Sam vzdevek, ki je pozneje prerasel osnovno voja\xc5\xa1ko oznako, je iz\xc5\xa1el iz priljubljene pesmi Katju\xc5\xa1a o dekletu, ki je hrepeni po svoji ljubezni, medtem ko je v vojski. Nem\xc5\xa1ki vojaki, ki so se borili na vzhodni fronti, so to oro\xc5\xbeje poimenovali\xc2\xa0\xc2\xbbStalinove orgle\xc2\xab\xc2\xa0(nem\xc5\xa1ko Stalinorgel)._NEWLINE_Osnova sistema so bile cevi, iz katerih so izstreljevali nevodljive, visokoeksplozivne rakete. Same rakete so bile tako zelo nenatan\xc4\x8dne, toda zaradi mo\xc4\x8dnega eksploziva in mno\xc5\xbei\xc4\x8dne uporabe ve\xc4\x8d vozil hkrati, je bombardiranje povzro\xc4\x8dilo veliko \xc5\xa1kodo na ciljem obmo\xc4\x8dju. Katju\xc5\xa1e so zaradi svojega zna\xc4\x8dilnega zvoka in uni\xc4\x8devalne narave povzro\xc4\x8dile veliko primerov granatnega \xc5\xa1oka pri nasprotnikih. Te cevi so potem namestili na razli\xc4\x8dne platforme (od letal, tankov, ladij, traktorjev,...), medtem ko je bila najbolj raz\xc5\xa1irjena oblika transporta tovornjak._NEWLINE_Po drugi svetovni vojni se je ta oboro\xc5\xbeitveni sistem raz\xc5\xa1iril po dr\xc5\xbeavah vzhodnega bloka in tretjega sveta, predvsem kot del sovjetske voja\xc5\xa1ke pomo\xc4\x8di komunisti\xc4\x8dnim in socialisti\xc4\x8dnim dr\xc5\xbeavam._NEWLINE_Samo zamisel, uporaba nenatan\xc4\x8dne, visokoeksplozivne rakete, ki se izstreljuje iz enostavnih nosilcev, so uporabile tudi \xc5\xa1tevilne teroristi\xc4\x8dne skupine.'